Juan Alberto Puiggari

**Juan Alberto Puiggari** (født 1949) er en argentinsk katolsk prelat og emeritert erkebiskop av Paraná.

## Liv og virke
### Prest
Juan Alberto Puiggari ble ordinert til prest den 13. november 1976 av erkebiskop Adolfo Servando Tortolo i katedralen i Paraná. Han har to brødre som også ble prester, Rómulo og Alejandro.

Puggiari var filosofiprofessor ved Paranás presteseminar og ved Instituto Secundario ved seminaret. I 1992 ble han rektor ved seminaret.

### Hjelpebiskop i Paraná
Pave Johannes Paul II utnevnte ham til titulærbiskop av Turuzi og hjelpebiskop i Paraná den 20. februar 1998. Han ble ordinert til biskop av erkebiskopen av Paraná, Estanislao Esteban Karlic, den 8. mai samme år; medkonsekratorer var Mario Antonio Cargnello, biskop av Orán, og Luis Guillermo Eichhorn, biskop av Gualeguaychú.

### Biskop av Mar del Plata
Den 7. juni 2003 ble han utnevnt til biskop av Mar del Plata av Johannes Paul II. Den seremonielle innsettelsen fant sted den 10. august samme år. Puiggari etterfulgte biskop José María Arancedo, som var blitt promovert til erkebispedømmet Santa Fe i februar samme år.

### Erkebiskop av Paraná
Pave Benedikt XVI utnevnte ham til erkebiskop av Paraná 4. november 2010. Innvielsesseremonien var den 7. mars 2011.

Innen Den argentinske bispekonferanse ble han medlem av kommisjonen for økumenikk, og av kommisjonen for relasjonene til jødedom, islam og religioner (CEERJIR).

Erkebiskop Juan Albert Puiggari anstrengte seg for å etablere dialog med den politiske ledelse og de forskjellige partier: Den 11. juli 2013, ved i erkebispegården, mottok Puiggari mottok lederne av *[[Partido Popular de la Reconstrucción]]* (PPR), og diskuterte den argentinske virkelighet og fokuserte på sosiale problemer som inflasjon, usikkerhet, narkotikaavhengighet og vanskelighetene for unge mennesker med sitt første få innpass i arbeidslivet; den 13. oktober 2015 ble han mottatt av borgermester Blanca Inés Osuna ved det kommunale palass i Paraná, og fortalte deretter at han hadde tatt opp spørsmål som narkotikaproblemet, økonomiske og kulturelle promoteringwe, samt sosialt arbeid i noen slumområder, og fastholdt til slutt at administrasjonen og kirken måtte samarbeide for å gjøre byen bedre.

Den 28. mai 2025 innvilget pave Leo XIV hans aldersbetingede avskjedssøknad. Erkebiskop Juan Alberto Puiggari  var da over 75 år gammel.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *172
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Zenobio Lorenzo Guilland (1890-1962) *1935
* Erkebiskop Antonio José Plaza (1909-1987) *1950
* Kardinal Raúl Francisco Primatesta (1919-2006) *1957
* Kardinal Estanislao Esteban Karlic (1890-1962) *1935
* Erkebiskop *Juan Alberto Puiggari* (1949 - ) *1998

## Referanser